A szürrealizmus(1920-)

A szürrealizmus a két világháború közti periódus egyik legismertebb művészeti mozgalma volt az irodalomban és a képzőművészetben. A szürrealizmus előzménye a szimbolizmus. Fiatal művészek vágyát fejezte ki, hogy a valóságnál is valóbb dolgokat alkossanak. A szürrealisták kijelentették, hogy éber állapotban nem lehet valódi alkotásokat létrehozni, olyan lelkiállapot után sóvárogtak, amelyben felszínre kerülnek lelkünk mélyebb, tudat alatti rétegei. Törekvésük a tapasztalat mögötti valóság és a tudatalatti megragadása a képzelet, az álmok, látomások, képzettársítások segítségével. Előszeretettel használják az automatikus írást, melynek során a tudatban megjelenő gondolatáramlást automatikusan, az ész ellenőrzése nélkül írjál le, felszabadítva a lélek tudatalatti rétegeit. A szürrealista alkotások egyik legfontosabb szervező elve a költői kép, melyben az összekapcsolt valóságsíkok igen távol állnak egymástól, ezzel növelve a kép feszültségét. A szürrealista mondatszerkezet a többi avantgárd irányzatéhoz hasonlóan laza és kötetlen, és kedveli a montázstechnikát. A zeneiség szintén a tudatalatti tartalmak álomszerű megjelenítését szolgálja a versben.

 A szürrealista Guillaume Apollinaire francia költő volt a szürrealizmus úttörője. Az irányzat nevét már 1906-ban leírta, a Teiresziasz emlői című drámájának műfaji megjelöléseként pedig útjára indította a "surréaliste" szót. A művészet feladatának a teremtést tekintette, a képzelet felszabadítását, az életszeretet kifejezését és erősítését, a titkok megsejtését és feltárását. E célokhoz új költői nyelv kialakítását sürgette. Felhasználta az impresszionizmus eredményeit, de jelentős mértékben fellazította a költői szöveget: a központozás elhagyásával a szabad asszociációk alkalmazásával, az automatizmussal és a szimultanizmussal. A Kalligrammák című kötetével felelevenítette a képvers több évezredes technikáját.

André Breton, Louis Aragon, Paul Éluard, Alfred Jarry, Weöres Sándor, József Attila, Illyés Gyula